CELEX: 32007R0722
Language: bg
Date: 2007-06-25 00:00:00
Title: Регламент (ЕО) № 722/2007 на Комисията от 25 юни 2007 година за изменение на приложения II, V, VI, VIII, IX и XI към Регламент (ЕО) № 999/2001 на Европейския парламент и на Съвета относно определяне на правила за превенция, контрол и ликвидиране на някои трансмисивни спонгиформни енцефалопатии (Текст от значение за ЕИП)

26.6.2007   
            
            
               BG
            
            
               Официален вестник на Европейския съюз
            
            
               L 164/7
            
         
      РЕГЛАМЕНТ (ЕО) № 722/2007 НА КОМИСИЯТА
   
   от 25 юни 2007 година
   за изменение на приложения II, V, VI, VIII, IX и XI към Регламент (ЕО) № 999/2001 на Европейския парламент и на Съвета относно определяне на правила за превенция, контрол и ликвидиране на някои трансмисивни спонгиформни енцефалопатии
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 23 от него,
   като има предвид, че:
   
               (1)
            
            
               Регламент (ЕО) № 999/2001 определя правила, отнасящи се до превенцията, контрола и ликвидирането на трансмисивни енцефалопатии (ТСЕ) при животните. Той се прилага за производството и пускането на пазара на живи животни и продукти от животински произход, а в някои конкретни случаи и при износа им.
            
         
               (2)
            
            
               Член 5 от Регламент (ЕО) № 999/2001 предвижда, че статусът на спонгиформна енцефалопатия по говедата (СЕГ) на една държава-членка или трета държава или региони от тях („държави или региони“) се определя чрез класификация в една от три категории. Приложение II към този регламент определя правила за определяне на статуса на СЕГ на държави или региони. Член 5 от този регламент предвижда също преоценка на категоризацията на Общността за държавите след установяването от Световната организация за здравеопазване на животните (OIE) на процедура за класификация на държави по категории.
            
         
               (3)
            
            
               Приложение V към Регламент (ЕО) № 999/2001 определя правила за събиране и унищожаване на специфични рискови материали и приложение IX към този регламент определя правила за внос в Общността на живи животни, ембриони, яйцеклетки и продукти от животински произход.
            
         
               (4)
            
            
               По време на Общата сесия на Световната организация за здравеопазване на животните (OIE) през май 2005 г. бе приета нова опростена процедура за класификация на държавите според техния риск от СЕГ, определян въз основа на три категории.
            
         
               (5)
            
            
               Регламент (ЕО) № 999/2001 беше изменен с Регламент (ЕО) № 1923/2006 с цел да транспонира новата опростена система за категоризация в законодателството на Общността. Вследствие на това изменение приложения II, V и IX към Регламент (ЕО) № 999/2001 следва да се изменят, така че да вземат под внимание новата система за категоризация.
            
         
               (6)
            
            
               При липсата на решение за класификацията на държавите в съответствие с член 5, параграфи 2 или 4 от Регламент (ЕО) № 999/2001, разпоредбите на член 9 и приложение VI не се прилагаха. С оглед на факта, че новата система за категоризация ще се прилага от 1 юли 2007 г., и за да се приведе настоящото приложение в съответствие с правилата за преходните мерки, основаващи се на научни данни, както и с измененията в членовете, следва да се измени приложение VI.
            
         
               (7)
            
            
               Приложение VIII към Регламент (ЕО) № 999/2001 определя условията за пускането на пазара и износа на живи животни, семенен материал от тях, ембриони, яйцеклетки и продукти от животински произход. Глава В на това приложение определя условията за търговия вътре в Общността с някои продукти от животински произход. Тези изисквания следва да бъдат изменени, за да се вземе под внимание новата система за категоризация.
            
         
               (8)
            
            
               Точка 5 на част Г от приложение XI към Регламент (ЕО) № 999/2001 определя мерките за търговия вътре в Общността с говеда, родени и отгледани в Обединеното кралство преди 1 август 1996 г., и за вноса в Общността на месни продукти, добити от животни от семейство еленови. С оглед защитата на здравето на хората и животните, тези мерки следва да продължат да се прилагат и след 1 юли 2007 г.
            
         
               (9)
            
            
               За по-голяма яснота и последователност разпоредбите за търговия вътре в Общността и износ към трети държави на говеда, родени или отгледани в Обединеното кралство преди 1 август 1996 г., следва да се посочат в приложение VIII, а разпоредбите за внос на месни продукти, добити от животни от семейство еленови — в приложение IX.
            
         
               (10)
            
            
               Прилагането на преходните мерки, отнасящи се до специфичните рискови материали, съдържащи се в приложение XI към Регламент (ЕО) № 999/2001, следва да бъде спряно по отношение на всяка държава или регион веднага след датата на приемане на решение за класифициране на тази държава или регион. Следователно приложение XI трябва да бъде отменено.
            
         
               (11)
            
            
               Регламент (ЕО) № 999/2001 следва да бъде съответно изменен.
            
         
               (12)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения II, V, VI, VIII, IX и XI към Регламент (ЕО) № 999/2001 се изменят в съответствие с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 юни 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 147, 31.5.2001 г., стp. 1. Регламент, последно изменен с Регламент (ЕО) № 1923/2006 (OВ L 404, 30.12.2006 г., стp. 1).
   
      ПРИЛОЖЕНИЕ
      Приложения II, V, VI, VIII, IX и XI към Регламент (ЕО) № 999/2001 се изменят, както следва:
      
                  1.
               
               
                  Приложение II към Регламент (ЕО) № 999/2001 се заменя със следното:
                  
                     „ПРИЛОЖЕНИЕ II
                     ОПРЕДЕЛЯНЕ НА СЕГ СТАТУСА
                     ГЛАВА А
                     Критерии
                     СЕГ статусът на държавите-членки или трети държави или региони от тях (наричани по-нататък „държави или региони“) се определя въз основа на критериите, посочени в букви от a) до д).
                     В държавата или региона:
                     
                                 а)
                              
                              
                                 се извършва анализ на риска в съответствие с разпоредбите на глава Б за идентифициране на всички потенциални фактори за възникването на СЕГ и възможностите за развитието им в течение на времето в държавата или региона;
                              
                           
                                 б)
                              
                              
                                 е създадена система на непрекъснат надзор и мониторинг на СЕГ, отнасяща се по-специално до рисковете, описани в глава Б, и отговаряща на минималните изисквания за надзор, определени в глава Г;
                              
                           
                                 в)
                              
                              
                                 се изпълнява програма за ветеринарни лекари, фермери и работници, заети в транспорта, търговията и клането на говеда, за поощряване докладването на всички случаи, показващи клинични признаци на СЕГ в целевите субпопулации, както е посочено в глава Г от настоящото приложение;
                              
                           
                                 г)
                              
                              
                                 е в сила задължение да уведомява и да разследва всички случаи на говеда, показващи клинични признаци на СЕГ;
                              
                           
                                 д)
                              
                              
                                 изследването на мозъчни или други тъкани, взети в рамките на системата за надзор и мониторинг, посочена в буква б), се извършва в одобрена лаборатория.
                              
                           ГЛАВА Б
                     Анализ на риска
                     1.   Структура на анализа на риска
                     Анализите на риска се състоят от оценка на разпространението и оценка на експозицията.
                     2.   Оценка на разпространението (външно предизвикателство)
                     
                                 2.1.
                              
                              
                                 Оценка на разпространението означава оценка на вероятността агентът на СЕГ вече да е бил въведен в държавата или региона чрез стоки, потенциално заразени с агента на СЕГ, или вече да присъства в държавата или региона.
                                 Вземат се под внимание следните рискови фактори:
                                 
                                             а)
                                          
                                          
                                             наличието или отсъствието на агента на СЕГ в държавата или региона и, ако агентът присъства, неговото преобладаване въз основа на резултатите от дейностите по надзора;
                                          
                                       
                                             б)
                                          
                                          
                                             производството на брашна от месо и кости или на пръжки от преживни животни, с присъщ случай на СЕГ;
                                          
                                       
                                             в)
                                          
                                          
                                             вносни брашна от месо и кости или пръжки;
                                          
                                       
                                             г)
                                          
                                          
                                             вносни говеда, овце и кози;
                                          
                                       
                                             д)
                                          
                                          
                                             вносни храни за животни и хранителни съставки;
                                          
                                       
                                             е)
                                          
                                          
                                             вносни продукти с произход от преживни животни, предназначени за човешка консумация, за които е възможно да са съдържали тъкани от изброените в точка 1 на приложение V и да са давани на говедата;
                                          
                                       
                                             ж)
                                          
                                          
                                             вносни продукти с произход от преживни животни за употреба in vivo в говедата.
                                          
                                       
                           
                                 2.2.
                              
                              
                                 При извършване на оценката следва да се вземат под внимание специални мерки за унищожаване, надзор и други епидемиологични изследвания (по-специално надзор над популацията от говеда за наличие на СЕГ), отговарящи на рисковите фактори, изброени в точка 2.1.
                              
                           3.   Оценка на експозицията
                     Оценката на ескпозицията се състои от оценка на вероятността от излагане на говедата на агента на СЕГ, като се взема под внимание следното:
                     
                                 а)
                              
                              
                                 рециклиране и усилване на агента на СЕГ чрез консумацията от говедата на брашна от месо и кости или пръжки с произход от преживни животни или на други храни или хранителни съставки, замърсени с тях;
                              
                           
                                 б)
                              
                              
                                 използването на трупове на преживни животни (включително от умрели животни), странични животински продукти и отпадъци от кланици, параметрите на процесите на преработка и методите за производство на храни за животни;
                              
                           
                                 в)
                              
                              
                                 храненето или не на преживни животни с брашно от месо и кости или с пръжки, добити от преживни животни, включително мерки за предпазване от кръстосано заразяване на храните за животни;
                              
                           
                                 г)
                              
                              
                                 степента на надзора над популацията от говеда за наличие на СЕГ към това време и резултатите от този надзор.
                              
                           ГЛАВА В
                     Определяне на категориите
                     I)   ДЪРЖАВА ИЛИ РЕГИОН С НИЩОЖЕН РИСК ОТ СЕГ
                     
                     Държава или регион:
                     
                                 1.
                              
                              
                                 където е извършен анализ на риска в съответствие с глава Б с цел идентифициране на минали и съществуващи рискови фактори;
                              
                           
                                 2.
                              
                              
                                 която/който е показал/а, че е взел/а необходимите конкретни мерки за определения по-долу съответен период от време с цел управление на всеки идентифициран риск;
                              
                           
                                 3.
                              
                              
                                 която/който е показал/а, че прилага надзор тип Б съгласно глава Г и отговаря на необходимия брой точки съгласно таблица 2 от нея; и
                              
                           
                                 4.
                              
                              
                                 която/който е:
                                 
                                             а)
                                          
                                          
                                             в една от следните ситуации:
                                             
                                                         i)
                                                      
                                                      
                                                         в държавата или региона не е имало случай на СЕГ или е доказано, че всеки случай на СЕГ е бил внесен и е бил напълно унищожен;
                                                      
                                                   
                                                         ii)
                                                      
                                                      
                                                         критериите от точки в), г) и д) на глава А от настоящото приложение са спазвани в продължение на най-малко седем години; и
                                                      
                                                   
                                                         iii)
                                                      
                                                      
                                                         е доказано чрез съответното равнище на контрол и одит, че за период най-малко от осем години на преживните животни не е давано нито брашно от месо и кости, нито пръжки, добити от преживни животни;
                                                      
                                                   
                                       
                                             б)
                                          
                                          
                                             или в следната ситуация:
                                             
                                                         i)
                                                      
                                                      
                                                         имало е един или повече присъщи случаи на СЕГ в държавата или региона, но всеки присъщ случай на СЕГ се е породил преди повече от 11 години;
                                                      
                                                   
                                                         ii)
                                                      
                                                      
                                                         критериите от точки в), г) и д) на глава А са спазвани в продължение на най-малко седем години;
                                                      
                                                   
                                                         iii)
                                                      
                                                      
                                                         е доказано чрез съответното равнище на контрол и одит, че за период най-малко от осем години на преживните животни не е давано нито брашно от месо и кости, нито пръжки, добити от преживни животни;
                                                      
                                                   
                                                         iv)
                                                      
                                                      
                                                         следните животни, ако още са живи в държавата или региона, могат да бъдат идентифицирани постоянно и тяхното движение се контролира, а след като са заклани или умрели, са напълно унищожени:
                                                         
                                                                     —
                                                                  
                                                                  
                                                                     всички случаи на СЕГ,
                                                                  
                                                               
                                                                     —
                                                                  
                                                                  
                                                                     всички говеда, които през първата година от живота им са били отглеждани със случаи на СЕГ през първата година от живота им и които според изследванията са консумирали от същата потенциално заразена храна по време на този период, или
                                                                  
                                                               
                                                                     —
                                                                  
                                                                  
                                                                     ако резултатите от изследванията, посочени във второто тире, не позволяват да се даде заключение, като всички говеда са родени в едно и също стадо, където са случаите на СЕГ и в рамките на 12 месеца преди/след пораждането им.
                                                                  
                                                               
                                                   
                                       
                           II)   ДЪРЖАВА ИЛИ РЕГИОН С КОНТРОЛИРАН РИСК ОТ СЕГ
                     
                     Държава или регион:
                     
                                 1.
                              
                              
                                 където е извършен анализ на риска въз основа на информацията, изложена в глава Б, с цел идентифициране на минали и съществуващи рискови фактори;
                              
                           
                                 2.
                              
                              
                                 която/който е показал/а, че е взел/а необходимите конкретни мерки за управление на всички идентифицирани рискове, но тези мерки не са били взети за съответния период от време;
                              
                           
                                 3.
                              
                              
                                 която/който е показал/а, че прилага надзор тип А съгласно глава Г и отговаря на необходимия брой точки съгласно таблица 2 от нея. Надзор тип Б може да замени надзор тип А, щом това целево ниво на точките бъде постигнато; и
                              
                           
                                 4.
                              
                              
                                 която/който е:
                                 
                                             а)
                                          
                                          
                                             в една от следните ситуации:
                                             
                                                         i)
                                                      
                                                      
                                                         в държавата или региона не е имало случай на СЕГ или е доказано, че всеки случай на СЕГ е бил внесен и е бил напълно унищожен, критериите от точки в), г) и д) на глава А са изпълнявани и може да се докаже чрез съответното равнище на контрол и одит, че на преживните животни не са давани нито брашно от месо и кости, нито пръжки, добити от преживни животни;
                                                      
                                                   
                                                         ii)
                                                      
                                                      
                                                         критериите от точки в), г) и д) на глава А са изпълнявани за период по-малък от 7 години, и/или
                                                      
                                                   
                                                         iii)
                                                      
                                                      
                                                         не може да се докаже, че в продължение на осем години е имало контрол върху храненето на преживните животни с брашно от месо и кости или пръжки, добити от преживни животни;
                                                      
                                                   
                                       
                                             б)
                                          
                                          
                                             или в следната ситуация:
                                             
                                                         i)
                                                      
                                                      
                                                         в държавата или региона е имало присъщ случай на СЕГ, критериите от точки в), г) и д) на глава А са изпълнени и може да се докаже чрез съответното равнище на контрол и одит, че на преживните животни не са давани нито брашно от месо и кости, нито пръжки, добити от преживни животни,
                                                      
                                                   
                                                         ii)
                                                      
                                                      
                                                         критериите от точки в) до д) на глава А от настоящото приложение са изпълнявани за период по-малък от седем години; и/или
                                                      
                                                   
                                                         iii)
                                                      
                                                      
                                                         не може да се докаже, че в продължение на най-малко осем години е имало контрол върху храненето на преживните животни с брашно от месо и кости или пръжки, добити от преживни животни,
                                                      
                                                   
                                                         iv)
                                                      
                                                      
                                                         следните животни, ако още са живи в държавата или региона, могат да бъдат идентифицирани постоянно и тяхното движение се контролира, а след като са заклани или умрели, са напълно унищожени:
                                                         
                                                                     —
                                                                  
                                                                  
                                                                     всички случаи на СЕГ, и
                                                                  
                                                               
                                                                     —
                                                                  
                                                                  
                                                                     всички говеда, които през първата година от живота им са били отглеждани със случаи на СЕГ през първата година от живота им и които според изследванията са консумирали от същата потенциално заразена храна по време на този период, или
                                                                  
                                                               
                                                                     —
                                                                  
                                                                  
                                                                     ако резултатите от изследванията, посочени във второто тире, не позволяват да се даде заключение, като всички говеда са родени в едно и също стадо, където са случаите на СЕГ и в рамките на 12 месеца преди/след пораждането им,
                                                                  
                                                               
                                                   
                                       
                           III)   ДЪРЖАВА ИЛИ РЕГИОН С НЕОПРЕДЕЛЕН РИСК ОТ СЕГ
                     
                     Държава или регион, за която/който определянето на СЕГ статуса не е приключило, или които не отговарят на условията, които трябва да изпълни държавата или региона, за да бъде класифициран/а в една от другите категории.
                     ГЛАВА Г
                     Минимални изисквания за надзор
                     1.   Типове надзор
                     За целите на настоящото приложение се използват следните определения:
                     
                                 а)
                              
                              
                                 Надзор тип А:
                                 Прилагането на надзор тип А ще даде възможност за откриване на СЕГ при разчетено преобладаване (1) на поне един случай на 100 000 сред възрастната популацията от говеда в съответната държава или регион при степен на надеждност 95 %;
                              
                           
                                 б)
                              
                              
                                 Надзор тип Б
                                 Прилагането на надзор тип Б ще даде възможност за откриване на СЕГ при разчетено преобладаване на поне един случай на 50 000 сред възрастната популацията от говеда в съответната държава или регион при степен на надеждност 95 %.
                                 Надзор тип Б може да се извършва от държави или регион със статут на нищожен риск от СЕГ, за потвърждаване на заключенията от анализа на риска, например като се покаже ефективността от мерките за смекчаване въздействието на установените рискови фактори, чрез надзор, насочен към оптимизиране на вероятността да се установят пропуските от такива мерки.
                                 Надзор тип Б може да се извършва и от държави или региони със статут на контролиран риск от СЕГ след постигането на необходимия брой точки при използването на надзор тип А, с цел да се поддържа доверието в познанието, натрупано чрез надзор тип А.
                                 За целите на настоящото приложение и за целите на надзора се определят следните четири субпопулации от говеда:
                                 
                                             а)
                                          
                                          
                                             говеда на възраст над 30 месеца, които показват поведенчески или клинични признаци на СЕГ (клинично съмнителни);
                                          
                                       
                                             б)
                                          
                                          
                                             говеда на възраст над 30 месеца, които не могат да се движат, лежат, не могат да стават или да вървят без оказвана помощ; говеда на възраст над 30 месеца, пратени за клане по спешност или с атипични наблюдения от преглед преди смъртта (клане по необходимост или клане по спешност);
                                          
                                       
                                             в)
                                          
                                          
                                             говеда на възраст над 30 месеца, които са намерени умрели или убити във фермата, по време на транспортиране или в кланица (умрели животни);
                                          
                                       
                                             г)
                                          
                                          
                                             говеда на възраст над 36 месеца при рутинно клане.
                                          
                                       
                           2.   Стратегия за надзор
                     
                                 2.1.
                              
                              
                                 Стратегията за надзора се изготвя с цел да гарантира представителност на пробите от стадото на държавата или региона и включва отчитането на демографски фактори, като производствен тип и географско разположение, и потенциалното въздействие от уникална в културално отношение животновъдна практика. Използваният подход и направените изходни предположения се документират изцяло, като документацията се съхранява в продължение на седем години.
                              
                           
                                 2.2.
                              
                              
                                 За изпълнение на стратегията за надзора на СЕГ дадена държава използва документирани записи или надеждни оценки за възрастовото разпределение на възрастната популация на говеда и за броя говеда, изследвани за наличие на СЕГ, разпределени по възраст и по субпопулации за държавата или региона.
                              
                           3.   Стойности на точките и целеви нива на точките
                     Пробите от надзора трябва да отговарят на целевите нива на точките, посочени в таблица 2, въз основа на „стойностите на точките“, определени в таблица 1. Всички клинично съмнителни се изследват независимо от броя на събраните точки. Дадена държава взема проби от най-малко три от четирите субпопулации. Общият брой точки от събраните проби се натрупват за период от най-много седем последователни години, за да се постигне необходимият брой точки. Натрупването на общия брой точки се сравнява периодично с необходимия брой точки за държавата или региона.
                     Таблица 1
                     Стойност на точките за надзора на проби от животни в дадената субпопулация и възрастова категория
                     
                                 Субпопулация, подложена на надзор
                              
                           
                                 Рутинно клане (2)
                                 
                              
                              
                                 Умрели животни (3)
                                 
                              
                              
                                 Клане по необходимост (4)
                                 
                              
                              
                                 Клинично съмнителни (5)
                                 
                              
                           
                                 Възраст ≥ 1 година и < 2 години
                              
                           
                                 0,01
                              
                              
                                 0,2
                              
                              
                                 0,4
                              
                              
                                 Не се прилага
                              
                           
                                 Възраст ≥ 2 години и < 4 години (млади пораснали)
                              
                           
                                 0,1
                              
                              
                                 0,2
                              
                              
                                 0,4
                              
                              
                                 260
                              
                           
                                 Възраст ≥ 4 години и < 7 години (на средна възраст)
                              
                           
                                 0,2
                              
                              
                                 0,9
                              
                              
                                 1,6
                              
                              
                                 750
                              
                           
                                 Възраст ≥ 7 години и < 9 години (по-възрастни)
                              
                           
                                 0,1
                              
                              
                                 0,4
                              
                              
                                 0,7
                              
                              
                                 220
                              
                           
                                 Възраст ≥ 9 години (стари)
                              
                           
                                 0,0
                              
                              
                                 0,1
                              
                              
                                 0,2
                              
                              
                                 45
                              
                           
                        
                     Таблица 2
                     Необходим брой точки за различна големина на популацията на възрастни говеда в държава или регион
                     
                                 Необходим брой точки за държави или региони
                              
                           
                                 Размер на възрастната популация на говеда (на 24 месеца и по-възрастни)
                              
                              
                                 Надзор тип А
                              
                              
                                 Надзор тип Б
                              
                           
                                 ≥ 1 000 000
                              
                              
                                 300 000
                              
                              
                                 150 000
                              
                           
                                 800 000 — 1 000 000
                              
                              
                                 240 000
                              
                              
                                 120 000
                              
                           
                                 600 000 — 800 000
                              
                              
                                 180 000
                              
                              
                                 90 000
                              
                           
                                 400 000 — 600 000
                              
                              
                                 120 000
                              
                              
                                 60 000
                              
                           
                                 200 000 — 400 000
                              
                              
                                 60 000
                              
                              
                                 30 000
                              
                           
                                 100 000 — 200 000
                              
                              
                                 30 000
                              
                              
                                 15 000
                              
                           
                                 50 000 — 100 000
                              
                              
                                 15 000
                              
                              
                                 7 500
                              
                           
                                 25 000 — 50 000
                              
                              
                                 7 500
                              
                              
                                 3 750
                              
                           4.   Специфичен подбор
                     Във всяка от горепосочените субпопулации в държава или регион дадена държава може да подбере за надзор говеда, които се определят като вносни от държави или региони, където е установено наличие на СЕГ, и говеда, които са консумирали потенциално заразена храна от държави или региони, където е установено наличие на СЕГ.
                     5.   Модел на надзора върху СЕГ
                     За оценка на наличието/преобладаването на СЕГ в нея, дадена държава може да избере да използва или пълния модел BSurvE или алтернативен метод, основан на модела BSurvE.
                     6.   Поддържане на надзора
                     Щом се постигне необходимият брой точки, и за да продължи определянето на статута на дадена държава или регион като държава или регион с контролиран риск или нищожен риск, надзорът може да се сведе до тип Б (при условие, че всички други показатели останат положителни). За да продължи обаче да отговаря на изискванията, посочени в настоящата глава, годишният надзор трябва да продължи да включва поне три от четирите указани субпопулации. Освен това всички клинично съмнителни за зараза със СЕГ говеда се изследват независимо от броя на събраните точки. Годишният надзор в дадена държава след набирането на необходимия брой точки се извършва за не по-малко от количеството, необходимо за покриването на една седма от общия необходим брой за надзор тип Б.“
                  
               
            
                  2.
               
               
                  Приложение V се заменя със следния текст:
                  
                     „ПРИЛОЖЕНИЕ V
                     СПЕЦИФИЧЕН РИСКОВ МАТЕРИАЛ
                     1.   Определение за специфичен рисков материал
                     Следните тъкани се определят като специфичен рисков материал, ако произхождат от животни, чийто произход е от държава-членка или трета държава или техен регион с контролиран или неопределен риск от СЕГ:
                     
                                 а)
                              
                              
                                 по отношение на говедата
                                 
                                             i)
                                          
                                          
                                             черепът, без долната челюст, но с мозъка и очите, и гръбначният мозък на животни на възраст над 12 месеца;
                                          
                                       
                                             ii)
                                          
                                          
                                             гръбначният стълб без опашния прешлен, продълговатите апофизи и напречните израстъци на вратните, лумбалните и торакалните прешлени и средния кръстов гребен (crista sacralis mediana) и крилата на сакрума, но с дорзалните (гръбначни) коренни ганглии на животни на възраст над 24 месеца; и
                                          
                                       
                                             iii)
                                          
                                          
                                             тонзилите, червата от дванадесетопръстника до ректума и мезентериума на животни от всички възрасти.
                                          
                                       
                           
                                 б)
                              
                              
                                 по отношение на овце и кози
                                 
                                             i)
                                          
                                          
                                             черепът, включително мозъкът и очите, тонзилите и гръбначният мозък на животни на възраст над 12 месеца или които имат пробил венеца постоянен резец, и
                                          
                                       
                                             ii)
                                          
                                          
                                             далакът и илеумът на животни от всички възрасти.
                                          
                                       
                           2.   Дерогация за държави-членки
                     Чрез дерогация от точка 1 тъканите, изброени в тази точка, чийто произход е в държави-членки с нищожен риск от СЕГ, продължават да се считат за специфичен рисков материал.
                     3.   Маркиране и унищожаване
                     Специфичният рисков материал се оцветява с боя или, когато е уместно, се маркира по друг начин веднага при отстраняването и се унищожава съгласно разпоредбите на Регламент (ЕО) № 1774/2002, и по-специално член 4, параграф 2 от него.
                     4.   Отстраняване на специфичен рисков материал
                     
                                 4.1.
                              
                              
                                 Специфичният рисков материал се отстранява в:
                                 
                                             а)
                                          
                                          
                                             кланици, или когато е уместно, на други места за клане;
                                          
                                       
                                             б)
                                          
                                          
                                             цехове за разфасовки, в случая на гръбначен стълб от говеда;
                                          
                                       
                                             в)
                                          
                                          
                                             когато е уместно, междинни цехове съгласно член 10 от Регламент (ЕО) № 1774/2002 или потребители и събирателни центрове, оторизирани и регистрирани съгласно член 23, параграф 2, буква в), iv), vi) и vii) от Регламент (ЕО) № 1774/2002.
                                          
                                       
                           
                                 4.2.
                              
                              
                                 Чрез дерогация от точка 4.1 използването на алтернативен тест за отстраняването на специфичен рисков материал може да се разреши при следните условия:
                                 
                                             а)
                                          
                                          
                                             трябва да се провеждат тестове в кланиците върху всички животни, от които ще се отстранява специфичен рисков материал;
                                          
                                       
                                             б)
                                          
                                          
                                             никой продукт от говеда, овце или кози, предназначен за храна за хора или за храна на животни, не може да напуска кланицата преди компетентният орган да е получил и приел резултатите от тестовете, извършени върху всички заклани потенциално заразени животни, ако СЕГ е била потвърдена в едно тях;
                                          
                                       
                                             в)
                                          
                                          
                                             когато алтернативен тест дава положителен резултат, целият материал от говеда, овце или кози, потенциално заразен в кланицата, се унищожава в съответствие с точка 3, освен ако всички части на тялото, включително кожата на засегнатото животно, могат да бъдат идентифицирани и държани отделно.
                                          
                                       
                           
                                 4.3.
                              
                              
                                 Чрез дерогация от точка 4.1. държавите-членки могат да разрешат:
                                 
                                             а)
                                          
                                          
                                             отстраняването на гръбначния мозък на овце и кози в цехове за разфасовки, специално оторизирани за тази цел;
                                          
                                       
                                             б)
                                          
                                          
                                             отстраняването на гръбначния стълб на говеда от трупове или части от трупове в месарски магазини, специално оторизирани, наблюдавани и регистрирани за тази цел;
                                          
                                       
                                             в)
                                          
                                          
                                             добиването на месо от глави на говеда в цехове за разфасовки, специално оторизирани за тази цел съгласно разпоредбите, посочени в точка 9.
                                          
                                       
                           
                                 4.4.
                              
                              
                                 Правилата за отстраняване на специфичен рисков материал, посочени в настоящата глава, не се прилагат за материал от категория 1 съгласно Регламент (ЕО) № 1774/2002, използван под контрола на компетентния орган за хранене на някои застрашени или защитени видове лешоядни птици.
                              
                           5.   Мерки относно машинно обработено месо
                     Независимо от индивидуалните решения съгласно член 5, параграф 2 и чрез дерогация от член 9, параграф 3, на всички държави-членки се забранява използването на кости или необезкостени разфасовки от говеда, овце и кози за производството на машинно обработено месо.
                     6.   Мерки относно разкъсване на тъкани
                     Независимо от индивидуалните решения съгласно член 5, параграф 2 и чрез дерогация от член 8, параграф 3 във всички държави-членки, докато всички държави-членки бъдат класифицирани като държави с нищожен риск от СЕГ, разкъсването на тъкан на централната нервна система посредством удължен прътовиден инструмент, вкарван в черепната кухина след зашеметяване, се забранява за говеда, овце или кози, чието месо е предназначено за консумация от човека или консумация от животни.
                     7.   Добиване на езици от говеда
                     Езици на говеда от всякакви възрасти, предназначени за човешка консумация или консумация от животни, се добиват в кланици чрез напречен разрез на езика до основата.
                     8.   Добиване на месо от говежди глави
                     
                                 8.1.
                              
                              
                                 Месо от главата на говеда на възраст над 12 месеца се добива в кланици, съгласно система за контрол, призната от компетентния орган, за предпазване от възможно заразяване на месото от главата с тъкан от централната нервна система. Системата за контрол включва най-малко следните разпоредби:
                                 
                                             а)
                                          
                                          
                                             добиването се прави в място, предназначено за тази цел, физически отделено от другите части на кланицата;
                                          
                                       
                                             б)
                                          
                                          
                                             когато главите се свалят от конвейера или куките преди добиването на месото от главата, фронталния отвор и голямото тилово отверстие (foramen magnum) се затварят с непроницаема и издръжлива тапа. Когато от мозъка се вземат проби за лабораторно тестване за СЕГ, голямото тилово отверстие се затваря незабавно след вземането на пробата;
                                          
                                       
                                             в)
                                          
                                          
                                             месото от главата не се добива от глави, чиито очи са повредени или загубени непосредствено преди или след клането, или които са повредени по начин, който може да доведе до замърсяване на главата с тъкан от централната нервна система;
                                          
                                       
                                             г)
                                          
                                          
                                             месото от главата не се добива от глави, които не са били правилно затворени съгласно второто тире;
                                          
                                       
                                             д)
                                          
                                          
                                             без да се засягат общите хигиенни мерки, се изготвят специфични работни инструкции, за да се избегне заразяване на месото от главата по време на добиването, и по-специално в случая, когато тапата съгласно второто тире е загубена или очите са повредени по време на операциите:
                                          
                                       
                                             е)
                                          
                                          
                                             изпълнява се план за вземане на проби, с помощта на подходящ лабораторен тест за откриване на тъкан от централната нервна система, за да се гарантира правилното изпълнение на мерките за намаляване на опасността от заразяване.
                                          
                                       
                           
                                 8.2.
                              
                              
                                 Чрез дерогация от изискванията съгласно точка 8.1 държавите-членки могат да решат да приложат в кланиците алтернативна система за контрол за добиване на месо от глави на говеда, която да води до еквивалентно намаляване на нивото на заразяване на месото с тъкан от централната нервна система. Изпълнява се план за вземане на проби, с помощта на подходящ лабораторен тест за откриване на тъкан от централната нервна система, за да се гарантира правилното изпълнение на мерките за намаляване на опасността от заразяване. Държавите-членки, които се възползват от тази дерогация, информират Комисията и другите държави-членки в рамките на Постоянния комитет по хранителна верига и здравето на животните за тяхната система за контрол и резултатите от вземането на проби.
                              
                           
                                 8.3.
                              
                              
                                 Ако добиването се извършва без отстраняване на говеждата глава от конвейера или куките, точки 8.1. и 8.2 не се прилагат.
                              
                           9.   Добиване на месо от говежди глави в оторизирани цехове за разфасовка
                     Чрез дерогация от точка 8 държавите-членки могат да разрешат добиването на месо от говежди глави в цехове за разфасовка, специално оторизирани за тази цел и ако са спазени следните условия:
                     
                                 а)
                              
                              
                                 главите, предназначени за транспортиране до цеха за разфасовка, се окачват на рафтове по време на съхранението и транспортирането от кланицата до цеха за разфасовка;
                              
                           
                                 б)
                              
                              
                                 фронталният отвор и голямото тилово отверстие се затварят правилно с непроницаема и издръжлива тапа, преди главата да се свали от конвейера или куките и да се остави на рафтовете. Когато от мозъка се вземат проби за лабораторно тестване за СЕГ, голямото тилово отверстие се затваря незабавно след вземането на пробата;
                              
                           
                                 в)
                              
                              
                                 изключват се от транспортиране до оторизираните цехове за разфасовка главите, които не са правилно затворени съгласно буква б), чиито очи са повредени или загубени непосредствено преди или след клането или които са повредени по начин, който може да доведе до замърсяване на месото от главата с тъкан от централната нервна система;
                              
                           
                                 г)
                              
                              
                                 прави се план на кланицата за вземане на проби, с помощта на подходящ лабораторен тест за откриване на тъкан от централната нервна система, за да се гарантира правилното изпълнение на мерките за намаляване на опасността от заразяване;
                              
                           
                                 д)
                              
                              
                                 добиването на месо от говежди глави се извършва съгласно система за контрол, призната от компетентния орган, за предпазване от възможно заразяване на месото от главата. Системата за контрол включва най-малко следното:
                                 
                                             i)
                                          
                                          
                                             всички глави се проверяват визуално за признаци на заразяване или повреда и за правилно затваряне преди започването на добиването на месото;
                                          
                                       
                                             ii)
                                          
                                          
                                             месо не се добива от глави, които не са добре затворени, чиито очи са повредени или са били повредени по начин, който да доведе до заразяване на месото от главата с тъкан от централната нервна система. Месо не се добива от никакви глави, за които има съмнение за заразяване;
                                          
                                       
                                             iii)
                                          
                                          
                                             без да се засягат общите хигиенни мерки, се изготвят специфични работни инструкции, за да се избегне заразяване на месото от главата по време на транспортиране и добиване, и по-специално в случая, когато тапата е загубена или очите са повредени по време на операциите;
                                          
                                       
                           
                                 е)
                              
                              
                                 изпълнява се план за вземане на проби за цеха за разфасовка с помощта на подходящ лабораторен тест за откриване на тъкан от централната нервна система, за да се гарантира правилното изпълнение на мерките за намаляване на опасността от заразяване.
                              
                           10.   Правила за търговия и износ
                     
                                 10.1.
                              
                              
                                 Държавите-членки могат да разрешат изпращането на глави или на неразчленени трупове, съдържащи специфичен рисков материал, на друга държава-членка, само след като другата държава-членка се е съгласила да приеме материала и е одобрила условията за изпращане и транспортиране.
                              
                           
                                 10.2.
                              
                              
                                 Чрез дерогация от точка 10.1 трупове, половинки от трупове или половинки от трупове, разфасовани на не повече от три цели части, и четвъртинки, които не съдържат специфичен рисков материал, различен от гръбначен стълб, включително дорзални коренни ганглии, могат да се експедират от една държава-членка в друга без предварително съгласие на последната.
                              
                           
                                 10.3.
                              
                              
                                 Забранява се износът извън Общността на глави и прясно месо от говеда, овце или кози, съдържащи специфичен рисков материал.
                              
                           11.   Контролни дейности
                     
                                 11.1.
                              
                              
                                 Държавите-членки извършват чести официални контролни дейности за проверка на правилното прилагане на настоящото приложение и гарантират, че са взети мерки за избягване на всякаква зараза, по-специално в кланиците, цеховете за разфасовка или други места, където се отстранява специфичен рисков материал, като месарски магазини или обекти съгласно точка 4.1., буква в).
                              
                           
                                 11.2.
                              
                              
                                 По-специално, държавите-членки установяват система, която да гарантира и проверява, че този специфичен рисков материал се обработва и унищожава съгласно Регламент (ЕО) № 999/2001 и Регламент (ЕО) № 1774/2002.
                              
                           
                                 11.3.
                              
                              
                                 Внедрява се система за контрол върху отстраняването на гръбначния стълб, както е посочено в точка 1, буква а). Системата включва най-малко следните мерки:
                                 
                                             а)
                                          
                                          
                                             когато не се изисква отстраняване на гръбначния стълб, говеждите трупове или разфасовките за продажба на едро, съдържащи гръбначен стълб, се обозначават със синя лента, която да се вижда ясно, върху етикета съгласно Регламент (ЕО) № 1760/2000;
                                          
                                       
                                             б)
                                          
                                          
                                             в търговския документ относно месната пратка се добавя специфична информация за броя на говеждите трупове или разфасовките за продажба на едро, за които се изисква отстраняване на гръбначния стълб, както и за броя на тези, за които не се изисква отстраняване на гръбначния стълб. При необходимост специфичната информация се добавя към документа съгласно член 2, параграф 1 от Регламент (ЕО) № 136/2004 (6) на Комисията, при внос;
                                          
                                       
                                             в)
                                          
                                          
                                             месарските магазини съхраняват най-малко една година търговския документ съгласно буква б).
                                          
                                       
                           
               
            
                  3.
               
               
                  Приложение VI се заменя със следното:
                  
                     „ПРИЛОЖЕНИЕ VI
                     Продукти от животински произход, добити от или съдържащи материал от преживни животни, посочени в член 9, параграф 1“
                  
               
            
                  4.
               
               
                  Приложение VIII се изменя, както следва:
                  
                              а)
                           
                           
                              Глава А се изменя, както следва:
                              
                                          i)
                                       
                                       
                                          Заглавието на част I се заменя със следното:
                                       
                                    
                                          ii)
                                       
                                       
                                          Част II се заменя със следното:
                                          „II.   Приложими условия за говеда
                                          Обединеното кралство гарантира, че говеда, родени или отгледани на негова територия преди 1 август 1996 г., не се изпращат от територията му до друга държава-членка или трети държави.“
                                       
                                    
                        
                              б)
                           
                           
                              Глава В се заменя със следния текст:
                              „ГЛАВА В
                              Условия за търговия вътре в Общността с някои продукти от животински произход
                              РАЗДЕЛ A
                              Продукти
                              Следните продукти от животински произход са освободени от забраната, посочена в член 16, параграф 3, при условие че са добити от животни от рода на говеда, овце и кози и удовлетворяват изискванията на раздел Б по-долу:
                              
                                          —
                                       
                                       
                                          прясно месо,
                                       
                                    
                                          —
                                       
                                       
                                          мляно месо,
                                       
                                    
                                          —
                                       
                                       
                                          месни полуфабрикати,
                                       
                                    
                                          —
                                       
                                       
                                          месни продукти.
                                       
                                    РАЗДЕЛ Б
                              Изисквания
                              Продуктите, посочени в раздел А, трябва да отговарят на следните изисквания:
                              
                                          а)
                                       
                                       
                                          животните, от които са добити продуктите от животински произход от говеда, овце и кози, не са хранени с брашно от месо и кости или с пръжки, добити от преживни животни, и са преминали предкланична и следкланична инспекция;
                                       
                                    
                                          б)
                                       
                                       
                                          животните, от които са добити продуктите от животински произход от говеда, овце и кози, не са заклани след зашеметяване посредством инжектиране на газ в черепната кухина или умъртвени по същия начин, или заклани чрез разкъсване след зашеметяване на тъкан на централната нервна система посредством удължен прътовиден инструмент, вкарван в черепната кухина;
                                       
                                    
                                          в)
                                       
                                       
                                          продуктите от животински произход от говеда, овце и кози, не са добити от:
                                          
                                                      i)
                                                   
                                                   
                                                      специфичен рисков материал, посочен в приложение V;
                                                   
                                                
                                                      ii)
                                                   
                                                   
                                                      нервна и лимфна тъкан, изложена на риск от заразяване по време на процеса на обезкостяване; и
                                                   
                                                
                                                      iii)
                                                   
                                                   
                                                      машинно обработено месо, получено от кости от говеда, овце или кози.“
                                                   
                                                
                                    
                        
            
                  5.
               
               
                  Приложение IX се изменя, както следва:
                  
                              а)
                           
                           
                              Глава А се заличава;
                           
                        
                              б)
                           
                           
                              Глави Б, В и Г се заменят със следното:
                              „ГЛАВА Б
                              Внос на говеда
                              РАЗДЕЛ A
                              Внос от държава или регион с нищожен риск от СЕГ
                              Вносът на говеда от държава или регион с нищожен риск от СЕГ се извършва срещу представяне на здравен сертификат, свидетелстващ, че:
                              
                                          а)
                                       
                                       
                                          животните са родени и непрекъснато отглеждани в държава или регион, класифициран/а съгласно член 5, параграф 2 от Регламент (ЕО) № 999/2001 като държава или регион с нищожен риск от СЕГ;
                                       
                                    
                                          б)
                                       
                                       
                                          животните са идентифицирани с постоянна идентификационна система, позволяваща проследяване на произхода им назад до майката и стадото, и не са изложени на риск от заразяване говеда, както е описано в глава В, част I, точка 4, буква б), iv) от приложение II; и
                                       
                                    
                                          в)
                                       
                                       
                                          ако в съответната държава е имало присъщи случаи на СЕГ, животните са родени след датата, от която ефективно е влязла в сила забраната за храненето на преживни животни с брашна от месо и кости и с пръжки с произход от преживни животни, или след датата на възникване на последния присъщ случай на СЕГ, ако е възникнал след датата на забраната на храните.
                                       
                                    РАЗДЕЛ Б
                              Внос от държава или регион с контролиран риск от СЕГ
                              Вносът на говеда от държава или регион с контролиран риск от СЕГ се извършва срещу представяне на здравен сертификат, свидетелстващ, че:
                              
                                          а)
                                       
                                       
                                          държавата или регионът е класифициран/а съгласно член 5, параграф 2 от Регламент (ЕО) № 999/2001 като държава или регион с контролиран риск от СЕГ;
                                       
                                    
                                          б)
                                       
                                       
                                          животните са идентифицирани с постоянна идентификационна система, позволяваща проследяване на произхода им назад до майката и стадото, и не са изложени на риск от заразяване говеда, както е описано в глава В, част II, точка 4, буква б), iv) от приложение II;
                                       
                                    
                                          в)
                                       
                                       
                                          животните са родени след датата, от която ефективно е влязла в сила забраната за храненето на преживни животни с брашна от месо и кости и с пръжки с произход от преживни животни, или след датата на възникване на последния присъщ случай на СЕГ, ако е възникнал след датата на забраната на храните.
                                       
                                    РАЗДЕЛ В
                              Внос от държава или регион с неопределен риск от СЕГ
                              Вносът на говеда от държава или регион с неопределен риск от СЕГ се извършва срещу представяне на здравен сертификат, свидетелстващ, че:
                              
                                          а)
                                       
                                       
                                          държавата или регионът не е категоризиран/а съгласно член 5, параграф 2 от Регламент (ЕО) № 999/2001 или е категоризиран/а като държава или регион с неопределен риск от СЕГ;
                                       
                                    
                                          б)
                                       
                                       
                                          животните са идентифицирани с постоянна идентификационна система, позволяваща проследяване на произхода им назад до майката и стадото, и не са изложени на риск от заразяване говеда, както е описано в глава В, част II, точка 4, буква б), iv) от приложение II;
                                       
                                    
                                          в)
                                       
                                       
                                          в животните са родени най-малко две години след датата, от която ефективно е влязла в сила забраната за храненето на преживни животни с брашна от месо и кости и с пръжки с произход от преживни животни, или след датата на възникване на последния присъщ случай на СЕГ, ако е възникнал след датата на забраната на храните.
                                       
                                    ГЛАВА В
                              Внос на продукти от животински произход от едър рогат добитък, овце или кози
                              РАЗДЕЛ A
                              Продукти
                              Продуктите от животински произход от говеда, овце и кози съгласно Регламент (ЕО) № 853/2004 на Европейския парламент и на Съвета (7), изброени по-долу, се подчиняват на условията, посочени в раздели Б, В и Г, в зависимост от категорията на риска от СЕГ за държавата на произход:
                              
                                          —
                                       
                                       
                                          прясно месо,
                                       
                                    
                                          —
                                       
                                       
                                          мляно месо и месни заготовки,
                                       
                                    
                                          —
                                       
                                       
                                          месни продукти,
                                       
                                    
                                          —
                                       
                                       
                                          топени животински мазнини,
                                       
                                    
                                          —
                                       
                                       
                                          пръжки и
                                       
                                    
                                          —
                                       
                                       
                                          желатин.
                                       
                                    РАЗДЕЛ Б
                              Внос от държава или регион с нищожен риск от СЕГ
                              Вносът на продукти от животински произход от говеда, овце и кози, посочени в раздел А, от държава или регион с нищожен риск от СЕГ се извършва срещу представяне на здравен сертификат, свидетелстващ, че:
                              
                                          а)
                                       
                                       
                                          държавата или регионът е класифициран/а съгласно член 5, параграф 2 от Регламент (ЕО) № 999/2001 като държава или регион с нищожен риск от СЕГ;
                                       
                                    
                                          б)
                                       
                                       
                                          животните, от които са добити продуктите от животински произход от говеда, овце и кози, са родени, непрекъснато отглеждани и заклани в държавата с нищожен риск от СЕГ и са преминали предкланична и следкланична инспекция;
                                       
                                    
                                          в)
                                       
                                       
                                          ако в държавата или региона е имало присъщи случаи на СЕГ:
                                          
                                                      i)
                                                   
                                                   
                                                      животните са родени след датата, от която е влязла в сила забраната за храненето на преживни животни с брашна от месо и кости и с пръжки с произход от преживни животни; или
                                                   
                                                
                                                      ii)
                                                   
                                                   
                                                      продуктите от животински произход от говеда, овце и кози не съдържат или не са добити от специфичен рисков материал, посочен в приложение V към Регламент (ЕО) № 999/2001, или машинно обработено месо, получено от кости от говеда, овце или кози.
                                                   
                                                
                                    РАЗДЕЛ В
                              Внос от държава или регион с контролиран риск от СЕГ
                              
                                          1.
                                       
                                       
                                          Вносът на продукти от животински произход от говеда, овце и кози, посочени в раздел А, от държава или регион с контролиран риск от СЕГ се извършва срещу представяне на здравен сертификат, свидетелстващ, че:
                                          
                                                      а)
                                                   
                                                   
                                                      държавата или регионът е класифициран/а съгласно член 5, параграф 2 от Регламент (ЕО) № 999/2001 като държава или регион с контролиран риск от СЕГ;
                                                   
                                                
                                                      б)
                                                   
                                                   
                                                      животните, от които са добити продуктите от животински произход от говеда, овце и кози, са преминали предкланична и следкланична инспекция;
                                                   
                                                
                                                      в)
                                                   
                                                   
                                                      животни, от които са добити продуктите от животински произход от говеда, овце и кози, предназначени за износ, не са заклани след зашеметяване посредством инжектиране на газ в черепната кухина или умъртвени по същия начин, или заклани чрез разкъсване след зашеметяване на тъкан на централната нервна система посредством удължен прътовиден инструмент, вкарван в черепната кухина;
                                                   
                                                
                                                      г)
                                                   
                                                   
                                                      продуктите от животински произход от говеда, овце и кози не съдържат или не са добити от специфичен рисков материал, посочен в приложение V към Регламент (ЕО) № 999/2001, или машинно обработено месо, получено от кости от говеда, овце или кози.
                                                   
                                                
                                    
                                          2.
                                       
                                       
                                          Чрез дерогация от точка 1, буква г) могат да се внасят трупове, половинки от трупове или половинки от трупове, разфасовани на не повече от три цели части, и четвъртинки, които не съдържат специфичен рисков материал, различен от гръбначен стълб, включително дорзални коренни ганглии.
                                       
                                    
                                          3.
                                       
                                       
                                          Когато не се изисква отстраняване на гръбначния стълб, говеждите трупове или разфасовките за продажба на едро, съдържащи гръбначен стълб, се обозначават със синя лента върху етикета съгласно Регламент (ЕО) № 1760/2000.
                                       
                                    
                                          4.
                                       
                                       
                                          Към документа съгласно член 2, параграф 1 от Регламент (ЕО) № 136/2004, при внос, се добавят броят на говеждите трупове или разфасовките за продажба на едро, за които се изисква отстраняване на гръбначния стълб, както и броят, за които не се изисква отстраняване на гръбначния стълб.
                                       
                                    РАЗДЕЛ Г
                              Внос от държава или регион с неопределен риск от СЕГ
                              
                                          1.
                                       
                                       
                                          Вносът на продукти от животински произход от говеда, овце и кози, посочени в раздел А, от държава или регион с неопределен риск от СЕГ, се извършва срещу представяне на здравен сертификат, свидетелстващ, че:
                                          
                                                      а)
                                                   
                                                   
                                                      животните, от които са добити продуктите от животински произход от говеда, овце и кози, не са хранени с брашно от месо и кости или с пръжки, добити от преживни животни, и са преминали предкланична и следкланична инспекция;
                                                   
                                                
                                                      б)
                                                   
                                                   
                                                      животните, от които са добити продуктите от животински произход от говеда, овце и кози, не са заклани след зашеметяване посредством инжектиране на газ в черепната кухина или умъртвени по същия начин, или заклани чрез разкъсване след зашеметяване на тъкан на централната нервна система посредством удължен прътовиден инструмент, вкарван в черепната кухина;
                                                   
                                                
                                                      в)
                                                   
                                                   
                                                      продуктите от животински произход от говеда, овце и кози не са добити от:
                                                      
                                                                  i)
                                                               
                                                               
                                                                  специфичен рисков материал, посочен в приложение V;
                                                               
                                                            
                                                                  ii)
                                                               
                                                               
                                                                  нервна и лимфна тъкан, изложена на риск от заразяване по време на процеса на обезкостяване;
                                                               
                                                            
                                                                  iii)
                                                               
                                                               
                                                                  машинно обработено месо, получено от кости от говеда, овце или кози.
                                                               
                                                            
                                                
                                    
                                          2.
                                       
                                       
                                          Чрез дерогация от точка 1, буква в), могат да се внасят трупове, половинки от трупове или половинки от трупове, разфасовани на не повече от три цели части, и четвъртинки, които не съдържат специфичен рисков материал, различен от гръбначен стълб, включително дорзални коренни ганглии.
                                       
                                    
                                          3.
                                       
                                       
                                          Когато не се изисква отстраняване на гръбначния стълб, говеждите трупове или разфасовките за продажба на едро, съдържащи гръбначен стълб, се обозначават със синя лента, която да се вижда ясно, върху етикета съгласно Регламент (ЕО) № 1760/2000.
                                       
                                    
                                          4.
                                       
                                       
                                          Към документа съгласно член 2, параграф 1 от Регламент (ЕО) № 136/2004 при внос се добавя специфична информация за броя на говеждите трупове или разфасовките за продажба на едро, за които се изисква отстраняване на гръбначния стълб и за които не се изисква отстраняване на гръбначния стълб.
                                       
                                    ГЛАВА Г
                              Внос на странични животински продукти и преработени продукти, добити от тях, с произход от говеда, овце и кози
                              РАЗДЕЛ A
                              Странични животински продукти
                              Настоящата глава се прилага за следните странични животински продукти и преработени продукти, добити от тях, с произход от говеда, овце и кози съгласно Регламент (ЕО) № 1774/2002:
                              
                                          —
                                       
                                       
                                          топени мазнини,
                                       
                                    
                                          —
                                       
                                       
                                          храни за домашни любимци,
                                       
                                    
                                          —
                                       
                                       
                                          кръвни продукти,
                                       
                                    
                                          —
                                       
                                       
                                          преработените животински протеини,
                                       
                                    
                                          —
                                       
                                       
                                          кости и костни продукти,
                                       
                                    
                                          —
                                       
                                       
                                          материал от категория 3 и
                                       
                                    
                                          —
                                       
                                       
                                          желатин.
                                       
                                    РАЗДЕЛ Б
                              Внос на странични животински продукти и преработени продукти, добити от тях, с произход от говеда, овце и кози, посочени в раздел А, се извършва срещу представяне на здравен сертификат, свидетелстващ, че:
                              
                                          а)
                                       
                                       
                                          страничният животински продукт не съдържа и не е добит от специфичен рисков материал, посочен в приложение V, или машинно обработено месо, получено от кости от говеда, овце или кози;
                                       
                                    
                                          б)
                                       
                                       
                                          животните, от които е добит този страничен животински продукт, не са заклани след зашеметяване посредством инжектиране на газ в черепната кухина или умъртвени по същия начин, или заклани чрез разкъсване след зашеметяване на тъкан на централната нервна система посредством удължен прътовиден инструмент, вкарван в черепната кухина
                                          или
                                       
                                    
                                          в)
                                       
                                       
                                          страничният животински продукт не съдържа и не произхожда от материали от говеда, овце и кози, различни от тези, добити от животни, родени, непрекъснато отглеждани и заклани в държава или регион, класифициран/а съгласно член 5, параграф 2 от Регламент (ЕО) № 999/2001 като държава или регион с нищожен риск от СЕГ.
                                       
                                    
                        
                              в)
                           
                           
                              Глава Е се заменя със следния текст:
                              „ГЛАВА Е
                              Внос на продукти от животински произход от отглеждани във ферми и диви животни от семейство еленови
                              
                                          1.
                                       
                                       
                                          Когато прясно месо, мляно месо, месни заготовки и месни продукти, както е посочено в Регламент (ЕО) № 853/2004, добити от отглеждани във ферми животни от семейство еленови, се внасят в Общността от Канада или Съединените американски щати, здравните сертификати се придружават от декларация, подписана от компетентния орган на страната на производство, която гласи:
                                          „Този продукт съдържа или е добит изключително от месо, без карантия и гръбначен мозък, от отглеждани във ферми животни от семейство еленови, изследвани за болестта хронично линеене чрез хистопатологичен, имунохистохимичен или друг метод за диагностициране, признат от компетентния орган, които са дали отрицателни резултати, и не е добит от животни от стадо, където е потвърдено или има официални съмнения за наличието на болестта хронично линеене.“
                                       
                                    
                                          2.
                                       
                                       
                                          Когато прясно месо, мляно месо, месни заготовки и месни продукти, както е посочено в Регламент (ЕО) № 853/2004, добити от диви животни от семейство еленови, се внасят в Общността от Канада или Съединените американски щати, здравните сертификати се придружават от декларация, подписана от компетентния орган на страната на производство, която гласи:
                                          „Този продукт съдържа или е добит изключително от месо, без карантия и гръбначен мозък, от диви животни от семейство еленови, изследвани за болестта хронично линеене чрез хистопатологичен, имунохистохимичен или друг метод за диагностициране, признат от компетентния орган, които са дали отрицателни резултати, и не е добит от животни от район, където е потвърдено или има официални съмнения за наличието на болестта хронично линеене през последните три години.“ “
                                       
                                    
                        
                              г)
                           
                           
                              Глава Ж се заличава.
                           
                        
            
                  (6)
               
               
                  Приложение XI се заличава.
               
            
         (1)  Разчетено преобладаване се използва за определяне размера на изследването, изразено в целеви нива на точките. Ако действителното преобладаване е по-голямо от избраното разчетено преобладаване, има голяма вероятност изследването да установи наличие на болест.
      
         (2)  Говеда на възраст над 36 месеца при рутинно клане.
      
         (3)  Говеда на възраст над 30 месеца, които са намерени умрели или убити във фермата, по време на транспортиране или в кланица (умрели животни).
      
         (4)  Говеда на възраст над 30 месеца, които не могат да се движат, лежат, не могат да стават или да вървят без оказвана помощ; говеда на възраст над 30 месеца, пратени за клане по спешност или с атипични наблюдения от преглед преди смъртта (клане по необходимост или клане по спешност).
      
         (5)  Говеда на възраст над 30 месеца, които показват поведенчески или клинични признаци на СЕГ (клинично съмнителни).
      
         (6)  ОВ L 21, 28.1.2004 г., стр. 11.“
      
         (7)  ОВ L 139, 30.4.2004 г., стp. 55; поправен в ОВ L 226, 25.6.2004 г., стр. 22.“